ჰასან რუჰანი

ჰასან რუჰანი (, თაშნეშე იტრანსლიტებუ რუჰანი, როჰანი, როუჰანი; დაბადებაშ ჯოხო: ჰასან ფერიდონი; დ. 12 გერგობათუთა 1948) — ირანალი პოლიტიკოსი, შიიტი მუჯთაჰიდი (შარიათიშ სამართალმორჩქინე),Iran’s Presidential Election Heats up as Reformist Rowhani Enters Race, Farhang Jahanpour, Informed Comment, 12 April 2013, Juan Cole იურისტი, აკადემიკოსი დო დიპლომატი, ირანიშ პრეზიდენტი 2013 წაბაშ 3 მარაშინათუთაშე. 1999 წანაშე ექსპერტეფშიშ სხუნუშ მაკათური რდჷ, 1991 წანაშე — ღანკობურობაშ სხუნუშ მაკათური, 1989 წანაშე — ირანიშ ერუანული უშქურანჯობაშ უმაღალაში სხუნუშ მაკათური  დო 1992 წანაშე — სტრატეგიული რკუალეფიშ ცენტრიშ პრეზიდენტი რე.

რუჰანი თაშნეშე მა-4 დო მა-5 ხანიშ ისლამური საკონსულტაციე სხუნუშ (მეჯლისიშ) სპიკერიშ მოაბანე დო 1989-2005 წანეფს ერუანული უშქურანჯობაშ უმაღალაში სხუნუშ მელამოსე რდჷ. არხო ულირს, თინა თაშნეშე ირანიშ ჸოფილი ბირთვული მორაგადეფიშ ბუნაშ მადუდე დო ირანიშ ბირთვული პროგრამაშ გეშა ევრორსხუშ სუმ მაკათურ ქიანაწკჷმა — გერმანიაწკჷმა, საფრანგეთწკჷმა დო დიდ ბრიტანეთწკჷმა ქიანაშ მაართა მუმარაგადაფალი რდჷ.

2013 წანაშ 7 მესის, ჰასან რუჰანქ საპრეზიდენტე გიშაგორუეფს დარეგისტრირჷ, ნამუქჷთ 2013 წანაშ 14 მანგის იმანჯჷ. თიქ გაცხადჷ, ნამჷ-და თის გეგშაგორუნდეს-და, თინა გამზადენდჷ „მენოღალეეფიშ ნებეფიშ ქარტიას“, თაშნეშე აკადგინანდჷ ეკონომიკას დო გაახალენდჷ გოქირონაფილჷ ურთიართობეფს ბჟადაწკჷმა. მუჭოთ ქიდიჭყჷ გიშაგორუეფიშ მუნაჩემეფიშ წჷმიწორე გიმობჟინაფაქჷნ, სინთიერო გჷნირთჷ, ნამჷ-და რუჰანი დიდი უმენტაშობათ აწმულუანდჷ მუში კონკურენტეფს. რუჰანი ირანიშ პრეზიდენტო, თიში თარი კონკურენტიშ მოჰამედ ბაგერ გალიბაფიშ გერჯგინაშ უკული, 15 მანგის გჷმიცხადჷ. ჰასან რუჰანქ მუში საღალობაშ რსულებას ოფიციალურო 2013 წანაშ 3 მარაშინათუთაშე გეუჭყჷ.

 რესურსეფი ინტერნეტის 
 ოფიციალური ვებ-ხასჷლა 

 სქოლიო 

კატეგორია:ირანიშ პრეზიდენტეფი
კატეგორია:ირანალი პოლიტიკოსეფი